почти само от КНР.
 (273)
 Един невключен в извадката несвързан вносител изтъкна, че производителите от Съюза не са внасяли продуктите, с които той се е снабдявал от КНР. Продуктите на този вносител са основно декорирани изделия, които са отделно пакетирани в кутии за подаръци с еднакъв дизайн с този на порцелана. Според вносителя производството на тези изделия е много трудоемко, което при високите разходи за труд в Съюза би било твърде скъпо за промишлеността на Съюза.
 (274)
 Въпреки това при разследването се установи, че производителите от Съюза могат да произвеждат и са произвеждали декорирани изделия, пакетирани отделно или в малки комплекти в украсени кутии за подаръци. Независимо от това за тези вносители, които се снабдяват с изделията си от КНР, продължаването на мерките би могло да има отрицателен ефект върху финансовото им положение. Въпреки това, тъй като тези изделия са от специализирано естество и поради това представляват само малка част от целия внос от КНР, не се очаква този ефект да е със значителен неблагоприятен характер по отношение на цялостното положение на вносителите. Поради това Комисията отхвърли твърдението.
 (275)
 Невключеният в извадката несвързан вносител също така изтъкна, че в разследването няма разграничение между декорирани и бели порцеланови продукти. Според вносителя само малко на брой производители произвеждат декорирани керамични изделия в Съюза, което означава, че вносът от КНР е необходим за запълване на търсенето на такива продукти.
 (276)
 Въпреки това при разследването се установи, че от всички продавани продукти през РПП от включените в извадката производители от Съюза 30 % представляват декорирани изделия. Освен това сравнението между китайските продукти и тези от Съюза се извърши по продуктови видове, като продуктите бяха групирани по следните характеристики: вид на керамичния материал, вид на изделието, основна форма, декорация и глазиране. Това означава например, че само декорираните изделия, произведени в Съюза, бяха сравнени с декорираните изделия, внесени от КНР, както и оцветените глазирани изделия и белите изделия — съответно с оцветени глазирани и с бели изделия. Поради тази причина това твърдение не може да бъде прието.
 (277)
 Предвид на добрите маржове на печалбата на включените в извадката вносители въпреки налагането на антидъмпинговите мерки, комбинирани с факта, че вносителите считат, че маржовете на печалбата им ще се намалят при отмяна на мерките, е вероятно запазването на съществуващите мерки да няма значителен неблагоприятен ефект върху дейността на несвързаните вносители на разглеждания продукт.
 6.4. Интерес на потребителите (домакинствата)
 (278)
 Както при първоначалното разследване, страните, представляващи интересите на крайните ползватели, като сдружения на потребители, нито заявиха интерес, нито оказаха каквото и да е съдействие в разследването. Тъй като отново нямаше съдействие от страна на ползвателите в настоящия преглед с оглед изтичане на срока на действие на мерките, Комисията счете, че констатациите в първоначалното разследване продължават да са валидни и че продължаването на мерките няма да окаже отрицателно въздействие върху потребителите в Съюза, или поне не в значителна степен.
 (279)
 Един невключен в извадката производител от Съюза изтъкна, че отмяната на мерките ще подобри положението на потребителите в Съюза, тъй като i) продуктът е краен, което означава, че митата имат